**Θέμα: Απόδοση στο Δήμο Χανίων τέλους 0,5% και 5% επί των ακαθαρίστων εσόδων των υπόχρεων επιχειρήσεων**

Προκειμένου να διευκολυνθούν οι υπόχρεες επιχειρήσεις στην απόδοση του τέλους **0,5% και 5% επί των ακαθαρίστων εσόδων τους , ενημερώνουμε για τα παρακάτω:**

Ανάλογα με την κατηγορία βιβλίων που τηρούν, οφείλουν να αποδίδουν το παραπάνω τέλοςστις εξής ημερομηνίες:

|  |  |
| --- | --- |
| **Β΄ κατηγορία βιβλίων** | **Ημερομηνία Λήξης** |
| ΕΣΟΔΑ **Α** ΤΡΙΜΗΝΟΥ | Έως την τελευταία εργάσιμη ημέρα του ΑΠΡΙΛΙΟΥ |
| ΕΣΟΔΑ **Β** ΤΡΙΜΗΝΟΥ | Έως την τελευταία εργάσιμη ημέρα του ΙΟΥΛΙΟΥ |
| ΕΣΟΔΑ **Γ** ΤΡΙΜΗΝΟΥ | Έως την τελευταία εργάσιμη ημέρα του ΟΚΤΩΒΡΙΟΥ |
| ΕΣΟΔΑ **Δ** ΤΡΙΜΗΝΟΥ | Έως την τελευταία εργάσιμη ημέρα του ΙΑΝΟΥΑΡΙΟΥ (του επόμενου έτους) |

|  |  |
| --- | --- |
| **Γ΄ κατηγορία βιβλίων** | **Ημερομηνία Λήξης** |
| Κάθε μήνα  | Έως την τελευταία εργάσιμη ημέρα του επόμενου μήνα |

Σε περίπτωση εκπρόθεσμής υποβολής προβλέπεται πρόστιμο **2%** για κάθε μήνα καθυστέρησης.

Επίσης σε περίπτωση **μηδενικών εσόδων** κατά τα παραπάνω διαστήματα, πρέπει να γίνεται κατάθεση της παραπάνω **μηδενικής** δήλωσης, ώστε σε τυχόν αναζήτηση Δημοτικής Ενημερότητας να υπάρχουν πλήρη στοιχεία και να μην φαίνεται το διάστημα ως μη υποβαλλόμενο.

Οι τρόποι υποβολής της παραπάνω δήλωσης είναι οι εξής:

1. **Στο Τμήμα Εσόδων της Οικονομικής Υπηρεσίας στην Κυδωνίας 29, στο ισόγειο, προσκομίζοντας *υπογεγραμμένα*:**
* την Περιοδική Δήλωση ΦΠΑ και επιπλέον σε περίπτωση ύπαρξης εσόδων που δεν υπόκεινται στο παραπάνω τέλος **και** υπογεγραμμένο ισοζύγιο με ανάλυση των εσόδων.
* την Δήλωση Τελών Παρεπιδημούντων και επί των Ακαθαρίστων Εσόδων (χορηγείται από την υπηρεσία)

Μετά την καταχώρηση από τον αρμόδιο υπάλληλο του τμήματος εσόδων, τα τέλη μπορούν να πληρωθούν **με μετρητά** ή **με χρεωστική κάρτα (POS)** στο ταμείο του Δήμου ή **με κατάθεση στον τραπεζικό μας λογαριασμό.**

1. **Με αποστολή των παραπάνω δικαιολογητικών σκαναρισμένα και υπογεγραμμένα αρμοδίως στο e-mail :** **infoesoda@chania.gr****, με θέμα** ΑΦΜ\_ ΑΙΤΙΟΛΟΓΙΑ πχ. 000000000\_ Β ΤΡΙΜΗΝΟ 2017**.**

**Η πληρωμή επίσης μπορεί να γίνει με τους παραπάνω τρόπους.**

Το έντυπο της Δήλωση Τελών Παρεπιδημούντων και επί των Ακαθαρίστων Εσόδων, μπορεί να αναζητηθεί στο http://www.chania.gr/e-yphresies/sunalmedimo/oikuphresiatameio.html?item\_id=36114

**Εξόφληση του τέλους με κατάθεση στον τραπεζικό λογαριασμό του Δήμου**

Σε περίπτωση κατάθεσης της οφειλής στον τραπεζικό λογαριασμό του Δήμου, για να μπορεί η υπηρεσία να ταυτοποιεί τις καταθέσεις και **να αποφευχθεί η επιβολή προσαυξήσεων** πρέπει να ακολουθείται αυστηρά η κάτωθι διαδικασία :

* ***Πάντα*** να έχει προηγηθεί η υποβολή της Δήλωσης Τελών Παρεπιδημούντων και επί των Ακαθαρίστων Εσόδων.
* Η αιτιολογία της κατάθεσης να είναι της μορφής ΑΦΜ\_ ΑΙΤΙΟΛΟΓΙΑ

 πχ. **000000000\_ Β ΤΡΙΜΗΝΟ 2017 ΤΕΛΟΥΣ 0,5%**.

* Αν η κατάθεση πραγματοποιείται σε άλλη τράπεζα εκτός της ΕΘΝΙΚΗΣ (στην οποία τηρεί λογαριασμό ο Δήμος ), τα έξοδα πρέπει να βαρύνουν τον καταθέτη, ώστε να πιστώνεται το σωστό ποσό στον λογαριασμό μας.
* Σε περίπτωση εκπρόθεσμης υποβολής να προηγηθεί επικοινωνία με το αρμόδιο τμήμα, ώστε να υπολογισθούν σωστά οι προσαυξήσεις.

Ο αριθμός λογαριασμού του Δήμου Χανίων στην **Εθνική Τράπεζα** είναι :

**GR 05 0110 4890 0000 489 201 241 37**

Στη διάθεση σας για οποιαδήποτε πληροφορία